Nu starter legegrupperne

Kære forældre i xx

Så skal vi have skudt legegrupperne i gang. Det bliver sjovt, og vi håber, at I vil bakke op, så børnene kan opdage hinanden og få gode klassekammerater på kryds og tværs. Se nederst, hvordan grupperne er fordelt – hvem der starter med at invitere, og i hvilken måned I hver især har legegruppe. Hvis måneden ikke passer, så byt endelig imellem jer!

Vi har hentet nogle generelle råd fra [Forældrefiduser.dk](http://www.forældrefiduser.dk), som vi lige så godt kan gøre nytte af:

* Passer det dig dårligt at have legegruppe, så **vær ikke for stolt** til at bytte eller lade en anden forælder have legegruppen. Fokusér på, at I gør det for jeres eget barn og de andre børns skyld.
* **Inviter hjem, og hold det simpelt**. Gå ikke på burgerbar eller i legeland – det skal ikke forveksles med en fødselsdag i miniformat. Kniber det at være hjemme, så gå fx på legepladsen.
* Hav evt. et par **lege i baghånden**, men kun hvis det bliver nødvendigt. Ellers lad dem selv finde ud af, hvad de kan lege. Se [forældrefiduser.dk/lege](http://www.forældrefiduser.dk/lege).
* Alle børn behøver ikke lege samme leg, men sørg for, at **alle er med**.
* **Slut af med en kop kaffe**, når forældrene henter. Bare lige for at vende dagens begivenheder og sætte ansigt på hinanden.

Kærlig hilsen

(Skriv navn og nummer på en kontaktperson, hvis nogle har spørgsmål eller input).

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Gruppe 1** | **Måned** | **Gruppe 2** | **Måned** | **Gruppe 3** | **Måned** | **Gruppe 4** | **Måned** | **Gruppe 5** | **Måned** | **Gruppe 6** | **Måned** |
| 1. |  | 2. |  | 3. |  | 4. |  | 5. |  | 6. |  |
| 7. |  | 8. |  | 9. |  | 10. |  | 11. |  | 12. |  |
| 13. |  | 14. |  | 15. |  | 16. |  | 17. |  | 18. |  |
| 19. |  | 20. |  | 21. |  | 22. |  | 23. |  | 24. |  |
| 25. |  | 26.  |  | 27. |  | 28. |  | 29. |  | 30.  |  |